Na osnovu člana 94. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20, 33/21), člana 118. Zakona o radu („Službene novine Federacije BiH“, broj: 26/16, 89/18, 44/22), člana 173. Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“ broj: 24/22, 40/22), člana 103. Pravila JU OŠ „Mehmedalija Mak Dizdar“ Sarajevo i uz konsultacije predstavnika Sindikata JU OŠ „Mehmedalija Mak Dizdar“, Školski odbor JU OŠ "Mehmedalija Mak Dizdar" Sarajevo, na sjednici održanoj dana 19.10.2022. godine donosi

**PRAVILNIK**

**O IZMJENAMA I DOPUNAMA PRAVILNIKA O RADU**

**JU OŠ "MEHMEDALIJA MAK DIZDAR“ SARAJEVO**

Član 1.

(Izmjena člana 119.)

(1) U Pravilniku o radu JU OŠ „Mehmedalija Mak Dizdar“ Sarajevo, broj:1789-01/22 od 21.06.2022.godine, u članu 119., stav (1) mijenja se tačka i) koja glasi:

„i) nastavniku razredne nastave i nastavniku predmetne nastave za specifičnosti izvođenja odgojno-obrazovne nastave (rada sa djecom/učenicima) pripada pravo na poseban dodatak u iznosu od 3% njegove osnovne plate.“

(2) Tačka j) istog člana i stava se mijenja i glasi:

„j) pedagogu, psihologu, pedagogu/psihologu, asistentu u odjeljenju/grupi, bibliotekaru, socijalnom radniku, nastavniku u produženom/cjelodnevnom boravku, rukovaocu nastavnom tehnikom (rukovalac nastavnom tehnikom i EMIS odgovorna osoba), članu mobilnog stručnog tima za pružanje podrške inkluzivnom obrazovanju pripada pravo na poseban dodatak u iznosu od 3% njegove osnovne plate. Radnicima iz ove tačke koji rade u stručnom timu ustanove za podršku inkluzivnom obrazovanju, pored posebnog dodatka u iznosu od 3% njegove osnovne plate, pripada pravo na dodatni posebni dodatak u iznosu od 1% njegove osnovne plate.“

(3) Tačka l) istog člana i stava se mijenja i glasi:

„l) direktoru, pomoćniku direktora, sekretaru, samostalnom referentu za plan i analizu (računovodstveno-finansijskom radniku) i administrativno-računovodstvenom radniku pripada pravo na poseban dodatak u iznosu od 4% njegove osnovne plate. Radnicima iz ove tačke pored posebnog dodatka u iznosu od 4% njegove osnovne plate, pripada pravo na dodatni posebni dodatak prema slijedećim kriterijima: radniku u osnovnoj školi sa više od 60 radnika u iznosu od 1% njegove osnovne plate i radniku u osnovnoj školi sa više od 80 radnika u iznosu od 2% njegove osnovne plate.“

(4) Stav (3) istog člana se mijenja i glasi:

„ (3) Posebni dodaci iz stava (1) ovog člana se utvrđuju za svaku školsku godinu, a isplaćuju se tokom cijele nastavne godine izuzev posebnih dodataka iz stava (1) tačka i), tačka j) i tačka l) koji se isplaćuju tokom cijele školske godine.“.

Član 2.

Svi ostali članovi Pravilnika o radu JU OŠ „Mehmedalija Mak Dizdar“ Sarajevo, broj: 1789-01/2022 od 21.06.2022. godine ostaju na snazi i nepromjenjeni.

Član 3.

Ovaj Pravilnik o Izmjenama i dopunama Pravilnika o radu JU OŠ „Mehmedalija Mak Dizdar Sarajevo stupa na snagu danom usvajanja od strane Školskog odbora.

Broj: 3314-01/2022 Predsjednik Školskog odbora

Sarajevo, 19.10.2022.

Kulić Alma